polyglot-tagger/wikipedia-language-snippets-filtered huggingface dataset:
Στις 11 Φεβρουαρίου 1993, οι δυνάμεις της Ιττιχάντ έλαβαν μέρος στη στρατιωτική επιχείρηση Αφσάρ του Ισλαμικού Κράτους, με στόχο τον τερματισμό των βομβαρδισμών στις κατοικημένες περιοχές της βόρειας Καμπούλ, που πραγματοποιούσε η Χεζμπ-ι Βαχντάτ.
Μετά την ολοκλήρωση της στρατιωτικής επιχείρησης και την αναγκαστική απομάκρυνση των δυνάμεων του Βαχντάτ από την περιοχή, οι δυνάμεις της Ιττιχάντ άρχισαν να κλιμακώνουν τις επιθέσεις ενάντια στον άμαχο πληθυσμό.
Μετά την επιχείρηση, τα στρατεύματα της Ιττιχάντ, υπό τη διοίκηση του Αμπντούλ Ρασούλ Σαγιάφ, απήγαγαν έως και 900 ανθρώπους, 200 από τους οποίους απελευθερώθηκαν μετά από αποζημιώσεις προς τους διοικητές της Ιττιχάντ, και 700 δεν επέστρεψαν ποτέ από τις δυνάμεις της Ιττιχάντ.
Η οργάνωση ήταν μέρος των «Επτά της Πεσαβάρ», ενός συνασπισμού των δυνάμεων των μουτζαχεντίν που υποστήριζαν οι Ηνωμένες Πολιτείες, το Πακιστάν και διάφορα αραβικά κράτη του Περσικού Κόλπου στον πόλεμο κατά της κυβέρνησης του Λαϊκού Δημοκρατικού Κόμματος και των σοβιετικών δυνάμεων.
Το 2001, ο ηγέτης της Ιττιχάντ, Αμπντούλ Ρασούλ Σαγιάφ, υπήρξε ύποπτος για τη συμμετοχή του στη δολοφονία του ηγέτη των αντιταλιμπάν Αχμάντ Σαχ Μασούντ.
Ο -200 Ανγκάρα/Βέγκα/Ντούμπνα είναι ρωσοσοβιετικό σύστημα πυραύλων επιφάνειας-αέρος που μπορεί να εξαπολύσει επιθέσεις σε πολύ μεγάλες αποστάσεις.
Το σύστημα αυτό, το οποίο ξεκίνησε να αναπτύσσεται το 1966, σχεδιάστηκε για να υπερασπίσει μεγάλες περιοχές από επιθέσεις βομβαρδιστικών ή άλλων στρατηγικών αεροσκαφών.
Το Φιλελεύθερο Δημοκρατικό Κόμμα της Ιαπωνίας του πρωθυπουργού Σίνζο Άμπε κερδίζει καθαρή πλειοψηφία εδρών, όμως αποτυγχάνει να εξασφαλίσει την αυτοδυναμία των δύο τρίτων της Βουλής, που χρειαζόταν προκειμένου να ξεκινήσει τη διαδικασία αναθεώρησης του συντάγματος.
Ένας αδέσποτος συριακός πύραυλος -200 που εκτοξεύτηκε σε αντίποινα για τα ισραηλινά πλήγματα, συντρίβεται και εκρήγνυται σε βουνό στην Κύπρο, κοντά στη Λευκωσία, χωρίς να σημειωθούν τραυματισμοί.
Η Γερμανίδα υπουργός Άμυνας Ούρσουλα φον ντερ Λάιεν διορίζεται από το Ευρωπαϊκό Συμβούλιο για να αντικαταστήσει τον Ζαν-Κλοντ Γιούνκερ ως Πρόεδρος της Ευρωπαϊκής Επιτροπής.
Το Συμβούλιο επιλέγει επίσης τον Βέλγο Σαρλ Μισέλ ως πρόεδρο του Ευρωπαϊκού Συμβουλίου, τον Ισπανό Ζοζέπ Μπορέλ ως Ύπατο Αρμοστή για τα Εξωτερικά Θέματα και την Αμυντική Πολιτική και την Κριστίν Λαγκάρντ ως πρόεδρο της Ευρωπαϊκής Κεντρικής Τράπεζας.
Η ΝΔ λαμβάνει τη νίκη με αυτοδυναμία (κερδίζοντας 158 έδρες από τις συνολικά 300 στη Βουλή των Ελλήνων) και ο ΣΥΡΙΖΑ γίνεται αντιπολίτευση λαμβάνοντας 86 έδρες.
Από τις κατολισθήσεις που έπληξαν την Ιαπωνία, πέθανε μία γυναίκα και περισσότεροι από 800.000 άνθρωποι εκλήθησαν να εγκαταλείψουν τις εστίες τους στη νήσο Κιούσου στα νοτιοδυτικά της χώρας.
Περισσότερα από 80 άτομα αγνοούνται μετά την ανατροπή πλοιαρίου με μετανάστες στα ανοικτά των ακτών της Τυνησίας, όπως ανακοινώνει ο Διεθνής Οργανισμός Μετανάστευσης .
Αντιπρόσωποι του στρατού και της αντιπολίτευσης του Σουδάν υπογράφουν το πρώτο από τα δύο μέρη της συμφωνίας για κυβέρνηση συνεργασίας, η οποία υποτίθεται ότι θα διαρκέσει ως τη διεξαγωγή ελεύθερων εκλογών το 2022.
Η γυναικεία εθνική ομάδα ποδοσφαίρου των ΗΠΑ κερδίζει το βραβείο εξαιρετικής ομάδας για τη νίκη τους στο Παγκόσμιο Κύπελλο Ποδοσφαίρου Γυναικών του 2019, ο Γιάννης Αντετοκούνμπο κατακτά το βραβείο του καλύτερου αθλητή, η Άλεξ Μόργκαν της καλύτερης αθλήτριας και ο Σακουόν Μπάρκλεϊ κερδίζει το βραβείο του αθλητή για τα επιτεύγματά του.
Την παραίτησή του ανακοινώνει ο υπουργός Εργασίας των ΗΠΑ, Αλεξάντερ Ακόστα εν μέσω αυξανόμενων δημόσιων επικρίσεων για τον τρόπο με τον οποίο χειρίστηκε την υπόθεση του πρώην χρηματιστή Τζέφρι Επστάιν, μετά τη σύλληψη του τελευταίου και την απαγγελία εναντίον του κατηγοριών για έκδοση ανηλίκων.
Στο τένις, το μονό του Γουίμπλεντον των αντρών κατακτά ο Σέρβος Νόβακ Τζόκοβιτς επικρατώντας του Ελβετού Ρότζερ Φέντερερ στον τελικό σε 5 σετ, κερδίζοντας τον 16ο του τίτλο Γκραν Σλαμ στην καριέρα του.
Συλλαμβάνεται στο Πακιστάν ο ιδρυτής της τρομοκρατικής οργάνωσης Λασκάρ ε Τάιμπα, Χαφίζ Σαΐντ, ο οποίος κατηγορείται από τις ΗΠΑ και την Ινδία για τις τρομοκρατικές επιθέσεις της Μουμπάι του 2008, κατά τις οποίες σκοτώθηκαν περισσότερα από 160 άτομα.
Ξαφνική καταιγίδα πλήττει τη Χαλκιδική λίγο πριν τις 10 το βράδυ, με βροχόπτωση, χαλάζι και ανέμους έντασης 11 Μποφόρ , σκοτώνοντας 7 άτομα (6 ξένους τουρίστες και έναν Έλληνα ψαρά, όλοι λόγω της ακραίας ταχύτητας των ανέμων) και τραυματίζοντας πάνω από 100 άτομα.
Ο Παγκόσμιος Οργανισμός Υγείας κηρύσσει την πρόσφατη επιδημία του Έμπολα στην ανατολική Λαϊκή Δημοκρατία Κονγκό ως "κατάσταση έκτακτης ανάγκης για τη δημόσια υγεία" σε παγκόσμιο επίπεδο.
Ο Βρετανός πρεσβευτής στις ΗΠΑ Σερ Κιμ Ντάροκ παραιτείται εν μέσω δημοσίων διαφωνιών με τον Αμερικανό πρόεδρο Ντόναλντ Τραμπ που ξεκίνησαν από μία σειρά διαρροών απόρρητων διπλωματικών εγγράφων, στα οποία ο πρεσβευτής επέκρινε τον πρόεδρο.
Ερευνητές ανακοινώνουν στην επιστημονική επιθεώρηση ότι ένα ανθρώπινο κρανίο, το οποίο ανακαλύφθηκε σε σπήλαιο στην Ελλάδα χρονολογήθηκε στα 210.000 χρόνια πριν, που σημαίνει ότι είναι το αρχαιότερο γνωστό κρανίο του ανθρώπου που βρέθηκε εκτός Αφρικής.
Το Παρατηρητήριο στην Τζόντρελ Μπανκ στο Τσεσάιρ, και τα αρχαία ερείπια της Βαβυλώνας στην κυβερνητική επαρχία Μπαμπίλ είναι μεταξύ των τόπων που ανακηρύχθηκαν από την ΟΥΝΕΣΚΟ Μνημεία Παγκόσμιας Πολιτιστικής Κληρονομιάς.
Ο πρωθυπουργός του Κοσσυφοπεδίου Ράμους Χαραντινάι παραιτείται έπειτα από την κλήτευσή του στη Χάγη, προκειμένου να καταθέσει, ως ύποπτος, από την εισαγγελική υπηρεσία που ερευνά τη διάπραξη εγκλημάτων κατά τον πόλεμο του 1998-99 εναντίον της Σερβίας.
Το Ιράν ανακοινώνει ότι σχεδιάζει να εμπλουτίσει ουράνιο πέρα από τα όρια που τέθηκαν στην πυρηνική συμφωνία του με τους ισχυρούς του κόσμου να πιέζουν την Ευρώπη να σώσει τη συμφωνία έπειτα από την αποχώρηση των ΗΠΑ από αυτήν τον περασμένο χρόνο.
Ο πρωθυπουργός της Τυνησίας Γιουσέφ Σαχέντ ανακοινώνει ότι θα απαγορευτεί άμεσα η χρήση της ισλαμικής μαντίλας σε δημόσια ιδρύματα, για λόγους ασφαλείας, έπειτα από τις δύο βομβιστικές επιθέσεις αυτοκτονίας στις 27 Ιουνίου.
Το Κόσοβο απαγορεύει την είσοδο σε όλους τους Σέρβους αξιωματούχους, σε αντίποινα για τη "συνεχιζόμενη προπαγάνδα και τις ψευδείς ειδήσεις σχετικά με τη χώρα και τους πολίτες μας" από το Βελιγράδι.
Στον πόλεμο του Αφγανιστάν, 12 άτομα σκοτώνονται και πάνω από 80 τραυματίζονται από εκρήξεις δύο παγιδευμένων αυτοκινήτων σε πύλη έξω από το αρχηγείο της αστυνομίας στην Κανταχάρ.
Αεροπορικές επιθέσεις των κυβερνητικών δυνάμεων της Συρίας πλήττουν κατοικημένες περιοχές στην επαρχία Ιντλίμπ, σκοτώνοντας τουλάχιστον 9 αμάχους και τραυματίζοντας άλλους 14.
Στην πυγμαχία, ο Φιλιππινέζος Μάνι Πακιάο νικά τον Κιθ Θέρμαν στην του Λας Βέγκας, στη Νεβάδα και γίνεται ο γηραιότερος νικητής ζώνης στην ιστορία του αθλήματος.
Στο τένις, η Σιμόνα Χάλεπ νικά τη Σερένα Ουίλιαμς με 6-2, 6-2 στον τελικό και κατακτά για πρώτη φορά στην καριέρα της το μονό του Γουίμπλεντον γυναικών.
Η πετρελαϊκή βιομηχανία αναπτύχθηκε αρχικά από τους Ιταλούς κατά την περίοδο της βασιλείας του Ζογ Α και μεγάλο μέρος των υποδομών είναι πλέον πεπαλαιωμένο.
Μετά το τέλος της κομμουνιστικής περιόδου, η πόλη υπέστη σοβαρή βιομηχανική παρακμή, με το κλείσιμο πολλών εργοστασίων και την καταστροφή των υποδομών της πόλης κατά τις διαμαρτυρίες για την κατάρρευση των τραπεζών της χώρας.
Σήμερα υπάρχουν σημεία ανάκαμψης με μεγάλο αριθμό πολύ μικρών επιχειρήσεων που λειτουργούν σε πρώην κρατικά εργοστάσια, αν και η ανεργία παραμένει υψηλή.
Η πόλη αναπτύχθηκε εκτενώς στη δεκαετία του 1950 και αποτελεί το πεδίο ενδιαφέροντος των σπουδαστών της κομμουνιστικής αρχιτεκτονικής, αν και μετά την κατάρρευση του κομμουνισμού υπήρξε αρκετή αυθαίρετη οικοδόμηση και τροποποίηση των αρχικών κτηρίων.
Είναι η έδρα μιας αεροπορικής βάσης της Αλβανικής Πολεμικής Αεροπορίας, αν και από το 2005 η αεροπορία της χώρας έχει σταματήσει να πετάει με τα παρωχημένα μαχητικά που της παρείχαν η Σοβιετική Ένωση και η Κίνα και περιορίστηκε σε αεροσκάφη περιστρεφόμενης πτέρυγας.
Από το 1928, η ιταλική εταιρεία συμφώνησε με την κυβέρνηση του Ζογ Α πως αν η εξόρυξη πετρελαίου ξεπεράσει τους 50.000 τόνους ετησίως, η εταιρεία αυτή θα κατασκευάσει ένα διυλιστήριο στην Αλβανία.
Το 1939 η Αλβανία καταλήφθηκε από Ιταλούς και επομένως, αν και το πετρέλαιο που εξορυσσόταν ήταν πάνω από 170.000 τόνους, το διυλιστήριο δεν κατασκευάστηκε ποτέ και το πετρέλαιο μεταφερόταν στην Ιταλία.
Ένα άλλο χαρακτηριστικό αυτής της περιοχής σε σύγκριση με άλλες στην Αλβανία είναι ότι οι κάτοικοι της πόλης αποτελούν το 63% του συνολικού πληθυσμού, ενώ οι υπόλοιποι ζουν σε κοντινά χωριά.
Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Κόζαρε, Κουτσόβα, Λούμας και Περόντι, που έγιναν δημοτικές ενότητες.
Οι αρχαιολόγοι βρήκαν στο χωριό Κατούντας κοντά στην Κουτσόβα οικίσματα από έξι αρχαιολογικές φάσεις που χρονολογούνται στη Νεολιθική περίοδο, Χαλκολιθική περίοδο, Εποχή του Ορείχαλκου, Εποχή του Σιδήρου, αστική ιλλυρική περίοδο και την ύστερη αρχαιότητα.
Η Μασσαλία χρησίμευσε ως τέλειο ναυτιλιακό σημείο για όλα τα είδη παράνομων αγαθών, συμπεριλαμβανομένου του οπίου που οι Τούρκοι αγρότες καλλιεργούσαν για κέρδος.
Η ευκολία πρόσβασης στο λιμάνι της Μασσαλίας και η συχνή άφιξη πλοίων από χώρες παραγωγής οπίου, κατέστησαν εύκολη τη διακίνηση της πάστας μορφίνης στη Μασσαλία από την Άπω Ανατολή ή την Εγγύς Ανατολή, όπου ο γαλλικός υπόκοσμος θα μετέφερε στη συνέχεια μεγάλες ποσότητες ηρωίνης από τη Μασσαλία στη Νέα Υόρκη.
Οι Τούρκοι αγρότες είχαν άδεια να παράγουν παπαρούνες οπίου για πώληση σε νόμιμες εταιρείες φαρμάκων, αλλά πολλοί πούλησαν την σοδειά τους στον υπόκοσμο, όπου μετά παρασκευάστηκαν σε ηρωίνη και μεταφέρθηκαν στη συνέχεια στις Ηνωμένες Πολιτείες.
Σύντομα κατέστη σαφές ότι ο γαλλικός υπόκοσμος αύξανε όχι μόνο τη συμμετοχή του στο παράνομο εμπόριο οπίου, αλλά και την τεχνογνωσία και την αποτελεσματικότητά του στην εμπορία ηρωίνης.
Ο Γαλλικός Σύνδεσμος , ήταν ένα δίκτυο που δραστηριοποιούνταν στην μεταφορά ηρωίνης από την Τουρκία στη Γαλλία και στη συνέχεια στις Ηνωμένες Πολιτείες μέσω του Καναδά.
Επικεφαλής της εγκληματικής οργάνωσης ήταν ο Κορσικανός Πωλ Καρμπόνε με τον συνεργάτη του Φρανσουά Σπιρίτο, και ο Αντουάν Γκουέρινι, ενώ επίσης συμμετείχαν
Η Κορσικανική μαφία προστατεύτηκε από την Αμερικανική Κεντρική Υπηρεσία Πληροφοριών μετά τον Δεύτερο Παγκόσμιο Πόλεμο σε αντάλλαγμα για να εμποδίσουν τους Γάλλους κομμουνιστές να πάρουν το Παλιό Λιμάνι της Μασσαλίας υπό τον έλεγχό τους.
Η πρώτη σημαντική καταγραφή μετά τον Β' Παγκόσμιο Πόλεμο έγινε στη Νέα Υόρκη στις 5 Φεβρουαρίου 1947, όταν κατασχέθηκαν τρία κιλά ηρωίνης από έναν ναυτικό της Κορσικής που αποβιβάστηκε από ένα πλοίο που μόλις είχε φτάσει από τη Γαλλία.
Η ιδέα για την κατασκευή ενός σουηδικού υπεραυτοκινήτου υψηλών επιδόσεων προήλθε από τον Κρίστιαν Φον Κόενιγκσεγκ, τον ιδρυτή της αυτοκινητοβιομηχανίας , ο οποίος ξεκινώντας το 1994 σε ηλικία μόλις 22 ετών, και με περιορισμένους τότε πόρους, κατασκεύασε ένα πρωτότυπο αυτοκίνητο , το , το οποίο και παρουσίασε στο Φεστιβάλ των Καννών το 1997.
Οι καλές κριτικές και το ενδιαφέρον του κόσμου ήταν αυτό που έδωσε κίνητρο στον Κόενιγκσεγκ να συνεχίσει τη δουλειά του, εξελίσσοντας το πρωτότυπο όχημά του σε μοντέλο παραγωγής.
Τρία χρόνια αργότερα, στην Έκθεση Αυτοκινήτου του Παρισιού τον Σεπτέμβριο του 2000, η παρουσίασε το πρώτο 8, αρχικά ως ένα αυτοκίνητο προ-παραγωγής, το οποίο παρουσιάστηκε ως ένα δείγμα για το πως θα είναι το πραγματικό όχημα παραγωγής.
Με την παρουσίασή του, απέσπασε πολύ θετικές κριτικές, ενώ το 2002 γράφτηκε επίσημα στο βιβλίο Γκίνες ως το αυτοκίνητο παραγωγής με τον δυνατότερο κινητήρα, καθώς απέδιδε 488 / 655 ίππους.
Συνολικά κατασκευάστηκαν 6 οχήματα κατά την χρονική περίοδο 2002 - 2003, εκ των οποίων τα 2 ήταν δεξιοτίμονα, ενώ αντικαταστάθηκε από το ακόμα ισχυρότερο , το οποίο παρουσιάστηκε στο Σαλόνι Αυτοκινήτου της Γενεύης τον Μάρτιο του 2004.
Κίνηση στο 8 δίνει ένας υπερτροφοδοτούμενος 8 κινητήρας της , με 4 βαλβίδες ανά κύλινδρο, ο οποίος αποδίδει ισχύ 655 ίππους στις 6.800 στροφές το λεπτό και 75 κιλά ροπής στις 5.000 στροφές το λεπτό, ενώ η κόκκινη ζώνη στο στροφόμετρο ξεκινάει στις 7.250 στροφές το λεπτό.
Το σασί είναι κατασκευασμένο από ανθρακόνημα, προσφέροντας έτσι χαμηλό βάρος σε συνδυασμό με υψηλή στρεπτική ακαμψία, αλλά και αυξημένη προστασία για τους επιβάτες.
Ο αποτελεσματικός σχεδιασμός του οχήματος είχε ως αποτέλεσμα ο αεροδυναμικός συντελεστής οπισθέλκουσας να κυμαίνεται σε ιδιαίτερα χαμηλά επίπεδα για την τότε εποχή, μόλις στο 0,297.
Σχεδιαστικά στοιχεία που χαρακτηρίζουν τόσο την ίδια την εταιρεία όσο και το 8, είναι η αποσπώμενη οροφή τύπου , καθώς και οι διεδρικές πόρτες, που η ίδια ονομάζει - .
Στον τομέα της πέδησης, έχουν επιλεγεί εξαπίστονα φρένα εμπρός με αεριζόμενους δίσκους 340 χιλιοστών και τετραπίστονα φρένα πίσω επίσης με αεριζόμενους δίσκους στα 315 χιλιοστά.
Για την μεταφορά όλης αυτής της δύναμης στους τροχούς έχει επιλεχτεί ένα 6-τάχυτο μηχανικό κιβώτιο διπλού συμπλέκτη, το οποίο αναπτύχθηκε από την εταιρεία .
Αυτή η δυσπιστία των αρχών που καλλιεργήθηκε από διάσημους πολωνούς πολιτικούς και ακτιβιστές, οι οποίοι προσπαθούσαν να καταστείλουν την άνοδο της εθνικής συνείδησης σε περιοχές όπου οι πολωνοί είχαν επιρροή.
Κάθε προσπάθεια πολιτιστικής αναγέννησης αντιμετωπίστηκε με εχθρότητα από την Αυστριακή κυβέρνηση, καθώς θεωρούσε τέτοιες προσπάθειες ως επιρροή της Μόσχας.
Λεβίτσκι άρχισε να εισαγάγει τη ρουθηνική γλώσσα στα δημοτικά σχολεία, έγραψε γραμματικά βιβλία στα ρουθηνικά, επέμενε στη διδασκαλία της ρουθηνικής στο πανεπιστήμιο και ίδρυσε την εταιρεία "Ρούσκα Τρόικα".
Η Λεμκορουθηνική Δημοκρατία, η οποία ιδρύθηκε μετά τον Α Παγκόσμιο Πόλεμο, προσπάθησε να εντάξει εδάφη των Λέμκο στη Ρωσία, ενώ αργότερα προσπάθησε να κάνει το ίδιο για εδάφη της νεοσύστατης Τσεχοσλοβακίας.
Στη Σερβία και το Μαυροβούνιο, δύο Ορθόδοξες χώρες όπως η Ρωσία, περίπου το 83% των Σέρβων βλέπουν τη Ρωσία ως πρώτο τους σύμμαχο στη διεθνή σκηνή.
Η εχθρότητα μεταξύ της Γιουγκοσλαβικής και της Σοβιετικής κυβέρνησης , δεν επηρέασε τη λαϊκή αντίληψη των Σέρβων για τους Ρώσους, οι οποίοι βλέπονται πάντα ως φιλικός, αδελφικός και σύμμαχος λαός.
Η ρωσοφιλία ήταν γλωσσικό, λογοτεχνικό και κοινωνικοπολιτικό κίνημα των Δυτικών Ουκρανικών εδαφών της Γαλικίας, της Υπερκαρπαθίας και της Μπουκοβίνας, η οποία εκδηλώθηκε στον 18ο - 20ο αιώνα.
Οι αιτίες ήταν οι εξής: απουσία ουκρανικού κράτους, αιώνες ξένης κατοχής, κατακερματισμένη ουκρανική επικράτεια και διασκορπισμένος πληθυσμός, απουσία εθνικής ελίτ και αδύναμη αίσθηση εθνικής ταυτότητας.
Τον Οκτώβριο 2004, το Ινστιτούτο Γκάλοπ ανακοίνωσε τα αποτελέσματα δημοσκόπησης, σύμφωνα με την οποία περίπου το 20% των κατοίκων της Δυτικής Ευρώπης έβλεπαν τη Ρωσία θετικά.
Το ποσοστό των ερωτηθέντων που εκφράζουν θετική στάση προς τη Ρωσία έφτανε το 9% στη Φινλανδία, την Τουρκία και την Ιαπωνία, το 38% στη Λιθουανία, το 36% στη Λετονία και το 34% στην Εσθονία.
Οι πρώτες ενδείξεις ρωσοφιλίας στην Υπερκαρπαθία χρονολογούνται στα τέλη του 18ου αιώνα με αρχές του 19ου αιώνα, όταν αρκετοί διάσημοι Ρώσοι που είχαν δεσμούς με την κυβέρνηση και την αυλή του τσάρου εγκαταστάθηκαν εκεί.
Η ρωσοφιλία σε άλλες Ευρωπαϊκές χώρες μπορεί να βασίζεται σε στερεότυπα που παράγει η μαζική κουλτούρα , καθώς και στην σε βάθος μελέτη της ρωσικής νοοτροπίας.
Ο αμερικανός συγγραφέας Ρόμπερτ Αλεξάντερ γράφει: "αγαπώ τους Ρώσους για τη δραματική, συναισθηματική φύση τους. Δεν φοβούνται να αγαπήσουν, δεν φοβούνται να πληγωθούν, δεν φοβούνται να υπερβάλλουν ή να ενεργήσουν παρορμητικά."
Όταν η Γαλικία και η Μπουκοβίνα ενσωματώθηκαν στην Αυτοκρατορία των Αψβούργων το 1772, η αυστριακή κυβέρνηση αντιμετώπισε με τον ουκρανικό πληθυσμό των νέων εδαφών με καχυποψία.
Η Ρωσοφιλία είναι ο κοινός όρος για το γενικό θαυμασμό και τη συμπάθεια προς τη Ρωσία, την ιστορία της Ρωσίας και το ρωσικό πολιτισμό, ειδικά για κάποιον που συμπαθεί το πολιτικό σύστημα και τα έθιμα της πρώην Σοβιετικής Ένωσης ή της Ρωσικής Αυτοκρατορίας.
Μετά την ουκρανική ανεξαρτησία το 1991, αρκετοί Ουκρανοί, ιδιαίτερα αυτοί της ανατολικής και νότιας Ουκρανίας, επιδιώκουν στενότερη οικονομική συνεργασία ή ακόμη και ένωση με τη Ρωσία.
Ο Μεροβίγγειος βασιλιάς Χιλπέριχος Α , κυβερνούσε στη Νευστρία, η οποία παρόλο που ήταν λιγότερο εκτεταμένη από την Αυστρασία στην οποία βασίλευε ο αδελφός του βασιλιάς Σιγιβέρτος Α ήταν πλουσιότερη, περιλάμβανε τις πόλεις Παρίσι, Τουρ και Ρουέν.
Ο Χιλπέριχος ζήτησε σε γάμο τη Γκαλσβίνθα, κόρη του βασιλιά των Βησιγότθων Αθαναγίλδος, αφού ο αδελφός του ο βασιλιάς Σιγιβέρτος, παντρεύτηκε τον προηγούμενο χρόνο την Μπρουνχίλντα .
Αυτή η ένωση θα του απέφερε αφενός ηγεμονική προίκα και αφετέρου τη συμμαχία με το Βασίλειο των Βησιγότθων με τη συνεπακόλουθη σχετική ησυχία στις περιοχές του στην Ακουιτανία.
Ο ιστορικός Γρηγόριος Τουρώνης έγραψε ότι ο Χιλπέριχος είχε σχέσεις με πολλές γυναίκες πριν το γάμο του με την Γκαλσβίνθα, της υποσχέθηκε όμως ότι θα τις έδιωχνε εάν αποδεχόταν την πρότασή του.
Αμέσως μετά τον αρραβώνα τους - μεταξύ 556 και 557 - ο Χιλπέριχος παραχώρησε στη Γκαλσβίνθα τις πόλεις-περιοχές Λιμόζ, Μπορντώ, Καόρ, Μπεάρν και την Μπιγκόρ ως γαμήλιο δώρο.
Η ερωμένη του Φρεδεγόνδη, όμορφη υπηρέτρια που κυριαρχούσε στις αισθήσεις του συνέχισε να επισκέπτεται το υπνοδωμάτιο του βασιλιά, παρά την διακηρυγμένη δέσμευση αυτού προς τη σύζυγό του, η οποία παραπονέθηκε πικρά για αυτή την προδοσία.
«Καθώς παραπονέθηκε στο βασιλιά για τις συνεχείς προσβολές που υφίστατο και ότι κανείς δεν την υπολόγιζε στο παλάτι, τον παρακάλεσε να την αφήσει ελεύθερη να επιστρέψει στην πατρίδα της, αφήνοντάς του τους θησαυρούς που είχε φέρει. Αλλά αυτός, γεμάτος υποκρισία, βρήκε γλυκά λόγια για να την ηρεμήσει. Τέλος διέταξε έναν άνθρωπό του να τη σκοτώσει και τη βρήκαν νεκρή στο κρεβάτι»
Ο Αμερικανός ιστορικός Πάτρικ Γκίαρι γράφει ότι ο Χιλπέριχος πιθανότατα την θανάτωσε επειδή φοβήθηκε ότι η Γκαλσβίνθα θα δραπέτευε και θα έπαιρνε μαζί της ολόκληρη την προίκα της.
Η δολοφονία της προκάλεσε 40ετή εμφύλιο πόλεμο στο βασίλειο των Μεροβιγγείων μεταξύ του Χιλπέριχου Α και του ετεροθαλούς αδελφού του Σιγιβέρτου Α βασιλιά της Αυστρασίας του οποίου η σύζυγος Μπρουνχίλντα ήταν αδελφή της Γκαλσβίνθας.
Η ιστορία της Γκαλσβίνθας είναι γνωστή από δύο πηγές, ένα συγκινητικό ποίημα του Φορτουνάτου, επισκόπου του Πουατιέ και την "Ιστορία των Φράγκων" του Γρηγορίου της Τουρ .
Η γραφή είναι αλφαβητική και δεν διαθέτει τα διακριτά χαρακτηριστικά των παλαιοισπανικών συστημάτων γραφής τα οποία έχουν σύμβολα με συλλαβική αξία για τα κλειστά φωνήματα και αντίστοιχα σύμβολα για τα υπόλοιπα φωνήεντα και σύμφωνα.
και έπειτα, το ιβηρικό σύστημα γραφής αντικατέστησε εξ ολοκλήρου τόσο το ελληνοιβηρικό όσο και το σύστημα γραφής της Ταρτησσού, παρότι το ιβηρικό σύστημα είναι ημισυλλαβικό και τεχνικά μειονεκτεί έναντι του ελληνοιβηρικού το οποίο ήταν αλφαβητικό.
Έτσι θεωρείται πιθανό πως η καθολική υιοθέτηση του ιβηρικού οφείλεται όχι σε γλωσσολογικά στοιχεία, αλλά λόγω του ότι συνέπεσε τόσο με την ανάδειξη της ευρύτερης ιβηρικής ταυτότητας, όσο και με την σταδιακή εξασθένιση της εμπορικής δραστηριότητας των ελληνικών αποικιών και την αντικατάσταση τους από τις καρχηδονιακές.
Κατά την αρχαιότητα στην ευρύτερη αυτή περιοχή βρισκόταν οι ελληνικές αποικίες του Ημεροσκοπείου, της Αλωνίδος, και της Άκρας Λευκής, η ύπαρξη τους είναι ωστόσο αμφισβητούμενη.
Στην σύγχρονη εποχή, τα περισσότερα ευρύματα έχουν βρεθεί στην Σάντα Πόλα -πιθανώς η αρχαία Αλωνίς- και στην Σαγούντο -αρχαία Ζάκυνθος- στην επαρχία της Βαλένθια,περιοχή όπου στην αρχαιότητα ζούσε ο ιβηρικός λαός των Κοντεστάνων με την ευρύτερη περιοχή να ονομάζεται Κοντεστάνια.
Θεωρείται πως η εμφάνιση του ήταν το αποτέλεσμα της εμπορικής δραστηριότητας των ελληνικών αποικιών και εμπορικών σταθμών με τους γηγενείς ιβηρικούς πληθυσμούς, με το Εμπόριον να διαδραματίζει σημαντικό ρόλο.
Η κατεύθυνση της γραφής είναι από τα αριστερά προς τα δεξιά, και οι επιγραφές που έχουν βρεθεί είναι λιγοστές, κυρίως επιγραφές σε κεραμικά καθώς και σε μολύβδινες πλάκες (έως το 2019 23 σε κεραμικά, και 9 μεγαλύτερα κείμενα σε μολύβδινες πλάκες).
Το ελληνοιβηρικό αλφάβητο διαθέτει 16 γράμματα, τα οποία αποτελούνται από 5 φωνήεντα, 5 κλειστά σύμφωνα, 2 συριστικά, 2 ρωτικά, ένα πλάγιο προσεγγιστικό, και μόνο ένα ένρινο σύμβολο.
Υπάρχουν 2 εκδοχές του Ρ, μια με τόνο όπου αντιπροσωπεύει μακρύ επαναλαμβανόμενο ρ η οποία ήταν η σύνηθης μορφή, και μια χωρίς τον τόνο για βραχύ.
Επιγραφές έχουν βρεθεί και αρκετά πιο βόρεια στην Αμπούριας της Καταλωνίας η οποία ήταν αποικία των Φωκαέων και πολύ πιθανώς η αρχική πηγή της εισαγωγής της γραφής αυτής, καθώς και στην τοποθεσία Πες Μαό στην περιοχή της Ωντ στην νοτιοκεντρική Γαλλία.
Ο Θέσαρ επέστρεψε στην Ισπανία στις 20 Ιανουαρίου 2009, υπογράφοντας στη Βαλένθια με ελεύθερη μεταγραφή μέχρι το τέλος της σεζόν 2008-09, καθώς ο σύλλογος είχε μόλις χάσει τον βασικό τερματοφύλακα, Ρενάν, με τραυματισμό στη βουβωνική χώρα, κατά τη διάρκεια μίας ήττας με 2-3 από την Αθλέτικ Μπιλμπάο.
Παρ 'όλα αυτά, ο Θέσαρ επιλέχθηκε για τον πάγκο σε έναν αγώνα της Τότεναμ στις 21 Ιανουαρίου, το δεύτερο ημιτελικό αγώνα του Λιγκ Καπ εναντίον της Μπέρνλι.
Δύο μέρες αργότερα, ηΤότεναμ ανακοίνωσε ότι το συμβόλαιο του είχε ακυρωθεί με αμοιβαία συγκατάθεση και διατήρησε τη θέση του ως βασικός, ακόμη και όταν ο Βραζιλιάνος επανήλθε από τον τραυματισμό του.
Ωστόσο, μετά τις μη πειστικές εμφανίσεις του τελευταίου, ανέκτησε θέση βασικού, διατηρώντας συνεχόμενες καθαρές εστίες εναντίον της Ράθινγκ Σανταντέρ , της πρωταθλήτριας Μπαρτελόνα , της Αλμερία και της Μάλαγα .
Το Μάϊο του 2010, αφού βοήθησε τη Βαλένθια στην κατάληψη της 3ης θέσης, με την ομάδα να επιστρέφει στο Τσάμπιονς Λιγκ, ο βετεράνος συμφώνησε σε μία ακόμη επέκταση συμβολαίου, διάρκειας ενός έτους.
Στις 2 Ιουνίου 2011, υπέγραψε μονοετές συμβόλαιο με τη βαλενθιανή ομάδα Βιγιαρεάλ, κάνοντας το ντεμπούτο του στο πρωτάθλημα στις 10 Σεπτεμβρίου, σε μία ισοπαλία 2-2 εναντίον της Σεβίλλης.
Στη συνέχεια, έγινε μόλις ο πέμπτος παίκτης που αγωνίστηκε στην Πριμέρα Ντιβισιόν σε ηλικία άνω των 40 ετών, μετά τους Χάρυ Λόου, Ζακ Σονγκόο, Αμεντέο Καρμπόνι και Ντονάτο.
Ξεκίνησε τη σταδιοδρομία του και εξελίχθηκε στις ακαδημίες νέων της Ρεάλ Βαγιαδολίδ και έκανε το ντεμπούτο του με την πρώτη ομάδα στην εντός έδρας ήττα με 0-6 εναντίον της Μπαρτσελόνα, όπου πέρασε στον αγώνα στη θέση του Μάουρο Ράβνιτς νωρίς στο δεύτερο ημίχρονο, στο τέλος της σεζόν 1991-92.
Ωστόσο, την επόμενη σεζόν, τελικά έγινε η πρώτη επιλογή και ξεκίνησε σε πέντε από τους εννέα αγώνες του Τσάμπιονς Λιγκ, κατά τη διάρκεια της νικηφόρας εκστρατείας του 2001-02, αλλά αντικαταστήθηκε από τον Κασίγιας στον τελικό εναντίον της Μπάγερ Λεβερκούζεν, αφού υπέστη τραυματισμό.
Σε ακριβώς 20 σεζόν στη Πριμέρα Ντιβισιόν , αγωνίστηκε σε 401 αγώνες με τις Ρεάλ Βαγιαδολίδ, Ρεάλ Μαδρίτης, Σαραγόσα, Βαλένθια και Βιγιαρεάλ, ήταν η πρώτη επιλογή σε τρεις από αυτές τις ομάδες και κέρδισε επτά σημαντικούς τίτλους με τη Ρεάλ Μαδρίτης, συμπεριλαμβανομένου του Τσάμπιονς Λιγκ 2001-02.
Στις 2 Απριλίου 2011, ο Θέσαρ έγινε ο δεύτερος γηραιότερος τερματοφύλακας στην ιστορία του ισπανικού πρωταθλήματος, καθώς εμφανίστηκε - ως βασικός - στην εκτός έδρας νίκη με 4-2 επί της Χετάφε, σε ηλικία 39 ετών και 212 ημερών.
Τον Αύγουστο του 2008, μετά τον υποβιβασμό της ομάδας στη Σεγούντα Ντιβισιόν, ο νέος προπονητής Μαρθελίνο Γκαρθία Τοράλ, τον έστειλε στη Β ομάδα.
Έκανε την πρώτη και μοναδική εμφάνισή του για το σύλλογο του Λονδίνου εναντίον της Λίβερπουλ, σε μία νίκη με 4-2 για το Λιγκ Καπ, αντικαθιστώντας τον τραυματισμένο Εουρέλιο Γκόμες.
Ο Θέσαρ Σάντσεθ Ντομίνγκεζ , γνωστός απλά ως Θέσαρ, είναι Ισπανός παλαίμαχος ποδοσφαιριστής, ο οποίος αγωνιζόταν ως τερματοφύλακας.
Τα άλλα τάγματα παρέμειναν στη δυτική όχθη των Υδάσπη, υπό την εποπτεία του Κρατερού, και πέρασαν στην απέναντι όχθη μόνο όταν ο Αλέξανδρος νίκησε, για να συνεχίσει την καταδίωξη των αποτραβηγμένων Ινδών.
Οι σάρισες, παρ' όλο που προκαλούσαν τρόμο στον εχθρό, περιόριζαν σε μεγάλο βαθμό τη δυνατότητα ελιγμών, και επομένως εάν η φάλαγγα περικυκλωνόταν, σπάνια θα μπορούσε να αμυνθεί.
Μια δύναμη του εχθρικού ιππικού εισήλθε ενδιάμεσα, και αν δεν ήταν για έλλειψη της πειθαρχίας του εχθρού, και για την τοποθέτηση από τον Αλέξανδρο μιας δεύτερης γραμμής παραδοσιακών οπλιτών σε εφεδρεία, η φάλαγγα θα μπορούσε να είχε καταστραφεί από την πίσω πλευρά.